الدين البهائى

الدين البهائى، هو ديانة إبراهيمية توحيدية بتأكد فى مبدأها الأساسي على الوحدة الروحية للجنس البشري. وبتعمد الديانة البهائية على 3 أركان أساسية فى تعاليم الديانة دي: وحدانية الله؛ بمعنى ان فيه خالق واحد لا شريك له وهو الله اللي خلق كل الخلق، ووحدة الدين؛ يعني كل الديانات السماوية ليها نفس المصدر الروحي، وجاية من نفس الخالق، ووحدة الإنسانية؛ ودي معناها ان كل البشر ربنا خلقهم متساوين مع ان فيه اختلاف وتنوع بينهم، ودا بيخلينا نشوف تنوع جنسيات الناس وثقافتهم على انه بيزيد من جمال العالم ودا اللي بيخلينا نقدّر ونقبل غيرنا، ودا معروف فى الكتابات البهائية بـ الوحدة فى التنوع. وحسب الكتابات البهائية، الغرض من حياة الإنسان هو تهذيب الروح وتهيئتها لحياتها الأبدية فى عوالم الله بعد الموت، وكل جهد أو حاجة مفيدة بيعملها اي واحد فى تمسّكه بالصفات الإلهية والفضائل والقيم هو بالظبط زي تلميع المراية، مراية الروح. فتفعيل القدرات الروحية اللي فى جوهر الإنسان هيا عمليةٌ بتستمر طول الحياة وبتساعد فى التقرب لله. وحسب اعتقاد البهائيين، ممكن نحس بوجود الله ونعرف محبته لينا عن طريق حاجات كتير، زي الدعاء والصلاة وباقي العبادات، والتأمل والتفكير، و إننا نعمل اللي طلبه مننا فى التعاليم الإلهية، ونخدم كل الناس.

أسّس الديانة البهائية بهاء الله فى القرن 19 فى بلاد فارس. واتنفى بهاء الله من بلاد فارس للبلاد اللي تابعة للإمبراطورية العثمانية، وتوفي لما كان لسة مسجون فيها بشكلٍ رسميٍ. بعد وفاة بهاء الله، انتشر الدين البهائي تحت قيادة ابنه عبد البهاء عباس، وانطلق من جذوره الفارسية والعثمانية والعربية، وبقى له مكان فى مصر و اوروبا وأمريكا. اللي آمنوا بالبهائية فى إيران اتوحدوا، وبيعانوا من وقتها ولحد دلوقت من الاضطهاد الشديد. بعد وفاة عبد البهاء عباس، انتقلت مسؤولية إدارة وهداية الجامعة البهائية ل شوقي أفندي، حفيد عبد البهاء، حسب وصية عبد البهاء فى كتابه «ألواح الوصايا». وبعد وفاة شوقي أفندي، دخلت إدارة الجامعة البهائية مرحلةً جديدةً، وتطورت من شخص واحدٍ ل منظومةٍ إداريةٍ فيها هيئاتٍ منتخبةٍ وأفرادٍ يتم تعيينهم، وعلى رأسهم بيت العدل الأعظم، وهو أعلى هيئة إدارية للدين البهائي، تقوم بإدارة كل حاجة بتخص الجامعة البهائية فى كل العالم. فيه النهاردا أكتر 7 مليون فى العالم بيؤمنوا بالبهائية، وهم مودجودين فى أكتر من 200 بلد، لكن عددهم فى كل بلد بيختلف من بلد للتانية.

وحسب معتقدات البهائية، دين الله ظهر عن طريق سلسلةٍ من الرسل الإلهيين؛ فالأنبياء والرسل، ظهروا بالتدريج وحييجوا باستمرار ودي يعني هيا عمليةٍ مستمرةٍ وتدريجيةٍ، وتعاليم الأنبياء والمرسلين بتيجي على قد فهم الناس، واحتياجات وظروف كل زمان ومكان، وبيقدموا تعاليم ربنا اللي لازم تتعمل عشان يتطور الناس فى مجتمعاتهم تطور روحاني واجتماعي وكمان عشان يقدروا يحسنوا قدرات مجتماعتهم. وبالشكل دا، بتكون الحقيقة والتعاليم الدينية متدرجة عشان تناسب القدرة الروحية للناس فى كل وقت ومرحلة من التاريخ. شملت قائمة الرسل رسل الأديان الإبراهيمية، موسى، وعيسى، ومحمد، غير كمان الرسل من الديانات الهندية زي كريشنا، وبوذا، وغيرهم. بيؤمن البهائيين ان أحدث الرسل هما الباب وبهاء الله.

حسب الكتابات البهائية البشرية فى عملية تطورٍ جماعيٍ مستمرٍ، والحاجة فى الوقت الحالي هيا الإنشاء التدريجي للسلام والعدالة والوحدة على مستوى العالم.

من التعاليم والمبادئ البهائية 
التعاليم والمبادئ البهائية فيها عدد كبير من البيانات والأفكار الربانية والاجتماعية والروحية اللي أسسها بهاء الله مؤسس ومُشرّع الدين البهائي، ووضحها عبدالبهاء، ابن بهاء الله مٌفسّر كتاباته، وكمان شوقي أفندي حفيد عبد البهاء. وكل التعاليم دي اتكتبت الكتب البهائية المختلفة.

المعنى الاصطلاحي 
مصطلح «المبادئ البهائية» معروف فى المدونات الرسمية التابعة للإدارة البهائية على انه الأصول المستخلصة من الكتابات المنزّلة فى الدّور البهائي، واللي بيعتبرها البهائيّين نور بيهديهم بتوجيه إلهي بيحدد ليهم معالم طريقهم الحالي من حياة الإنسانية، وبيلاقوا فيه الأساس اللي حتتبني عليه الحضارة العالمية اللي جاية. فالمبادئ بالشكل دا هيا زي أهدافٍ بتدور حواليها كل جهود وموارد و إمكانيات الأفراد والجماعات. والبهائيين بيحطوا مبادئ وأحكام دينهم موضع التّنفيذ، وبيركّزوا  جهدهم عشان مضمونها يتحقق فى حياتهم اليوميّة.

المبادئ الأساسية 
كلمة المبادئ التالية غالبا بتتقال كموجزٍ او مختصر سريعٍ للتعاليم البهائية. هيا جاية من نصوص الخطب اللي قالها عبدالبهاء فى رحلته فى  اوروبا وأمريكا الشمالية فى الفترة ما بين 1911م- 1913م. وبتعتبر القائمة دي غير رسمية، مع انها كانب تتكرر فى مدوناتٍ بهائيةٍ رسميةٍ ساعات بزيادة أو نقصان بعض البنود الواردة.

اعرف الحقيقة بنفسك وسيبك من التبعية والتقليد الأعمى 
وضّحت كتابات بهاء الله بإن البحث المستقل عن الحقيقة يعني تحري الحقيقة هيا إن الواحد يعرف الحقيقة بنفسه بدون وصاية أو تبعية لحد، هيا من أهم  الواجبات الأساسية لكل فردٍ. وأكد بهاء الله أكتر من مرة بأن على الإنسان إنه يشوف العالم بعينه مش بعيون الناس التانيين. التعاليم البهائية بتنص على الواحد لازم يعرف الحقيقة ويدور عليها بنفسه بدل ما يعتمد على كلام الناس وتقليدهم تقليم أعمى، يعرف الحقيقة بنفسه بعيد عن الخرافات والتقاليد كمصادر للمعرفة. فالإنسان عنده القدرة على تمييز الحقيقة، ويقدر انه يشوف الأمور على حقيقتها لو استخدم قوة عقله والحكمة اللي ربنا سبحانه وتعالى ادهاله. تنص الكتابات البهائية على ان عشان نعرف الحقيقة بجد، علينا اننا مانتحيزش لحاجة وننسى التعصب اللي ورثناه؛ وزي ما الحقيقة الأساسية اللي موجودة واحدة، فكمان معرفة الحقيقة بنفسك حيكون له خطوة مهمة عشان نوصل للوحدة بين البشر.

فالروح الإنسانية بطبيعتها بتحب كشف الحقيقة والمفروض يكون ليها مطلق الحرية فى اكتشاف المعرفة. فيه حاجات فى ضمير الإنسان بتخليه يحاول ويحاول انه يكتشف نفسه وسبب وجوده فى الحياة، و إزاي مفروض يعيش. والبحث لمعرفة الإنسان لنفسه وذاته هو من جوهر طبيعة الحياة، ورغبة الإنسان فى انه يعرف ويتحري الحقيقة بنفسه هو حق ربنا خلقه فى كل إنسان وواجب عليه.

فالمبدأ دا بيساعد الواحد برضه فى اختيار الدين اللي شايف انه مناسب له، والكتابات البهائية بتنص على ان من واجبات كل واحد سواء راجل أو ست ان يكون له حرية اختيار الدين بعد سن البلوغ يعني 15 سنة. يدوّر ويبحث عن الحقيقة من غير تقليد أي حد تاني، لحد أبوه وأمه.

ومثال تاني للبحث المستقل عن الحقيقة (تحري الحقيقة) هو ان مافيش رجال دينٍ فى البهائية، وكل بهائيٍ مسؤول عن علاقته مع الله، حسب فهمه للأمور و إدراكه للحقائق.

المساواة بين الرجل والمرأة

بهاء الله بيقول فى كتاباته ان الراجل والست زي بعض عند ربنا، ومافيش جنس فيهم أحسن من التاني. فالكتابات البهائية بتوضح ان الإنسان مخلوقٌ روحاني، والرجالة والستات مخلوقين  من خالقٍ واحد وروحٍ واحدة، ومافيش حد منهم عنده ميزة مش موجودة عند التاني، فمافيش حد فضل من التاني بسبب جنسه.

والبهائيين شايفين ان المساواة بين الراجل والست ومشاركتهم وتعاونهم مع بعض فى كل مجالات الحياة شرط أساسي عشان يبقى فيه وحدة وسلام ويحصل تقدم اجتماعي فى العالم.  فمن وجهة النظر البهائية، عدم المساواة بين الرجل والمرأة مابيمنعش تقدم الست بس، لكنه برضه بيعطل تقدم المجتمع كله، وبيضر برضه بتقدم الراجل. وضّح عبد البهاء ان الراجل والست عندهم نفس إمكانيات الذكاء ونفس القدرات اللي بتخلي الإنسان عنده أخلاق، وبتوضّح الكتابات البهائية ان زي ما الطير ما يقدرش يطير بجناح واحد، ولازم يكون كل جناح فى قوة التاني، برضه نجاح الإنسانية وازدهارها مش ممكن يحصل إلا لما تتقدم الست زيها زي الراجل. بالنسبة للبهائيين مبدأ المساواة بين الرجل والمرأة مش محصور بس فى عمل الترتيبات اللازمة عشان الست تشارك فى أي عمل ونظام عالمي، ومش كفاية برضه ان الست يبقى حالها زي الراجل، لكن فيه ضروريات مهمة عشان يحصل تغييرات جذرية فى الموروثات الثقافية اللي  بتقوي تصرفات معينة زي الهيمنة، والتنافس العدائي للوصول للسلطة، وكل دا عشان يتفتح المجال للمحبة  والخدمة والشغل المشترك، ودي السمات اللي بتوصف فيها الكتابات البهائية المرأة قويةً بالفعل.

وزي ما بتأكد التعاليم البهائية على المساواة الروحية والاجتماعية للمرأة والرجل، ففيه برضه حاجات مختلفة بينهم وبيتميز كل جنس عن التاني فى مجالات معينة من الحياة. وطبيعي نشوف ان الراجل والست عندهم قوة وقدرات جسمانية مختلفة بتخلي كل واحد منهم يقدر يقوم لدور مختلف فى الحياة بشكل أفضل. على سبيل المثال تتميز المرأة بقدراتها البيولوجية للأمومة، وعشان كدا بتنص التعاليم البهائية إن البنت المفروض يكون لهيا  الأولوية فى التعليم لان الام بتعتبر المربية الأولى للأطفال.

نبذ كل أنواع التعصبات

الدين البهائي بيشجّع القبول والانفتاح الثقافي والديني. فالبهائيين بيؤمنوا بإن قبول مبدأ وحدة الجنس البشري يتطلب القضاء على كل أنواع التحيزات والتعصبات بما فيها العنصرية والطبقية والعرقية والدينية والجنسية وغيرها من التحيزات. وكتير من المصادر البهائية بتوضح ان أن التحيز بيؤدي لتشكيل صورةٍ غلط عن التانيين ومابتخليش الناس تشوف كل البشر على انهم متاسويين ونبلاء.

التعصبات بتحصل أساس فى العقل الإنسان. فالتحيز والتعصب بيحصلوا فى العاده لما يكون عند الواحد إحساسٍ قويٍ بالانتماء لمجموعة متفوقة على التانيين، وبيطوّر صورة سلبية عنهم، بصرف النظر عن صفاتهم الفردية اللي بتميزهم. يعتقد البهائيون انه عشان نحارب ونكافح كل أشكال التعصبات، المفروض نشتغل على تنمية أشكال من التفكير واللغة والشغل اللي بتعزز وحدة الجنس البشري. الكتابات البهائية بتأكد على الوحدة البيولوجية والروحية للبشرية. كتب بهاء الله:«كلّكم أثمار شجرة واحدة وأوراق غصن واحد. فلتسلكوامع بعضبكمال المحبة والاتّحاد والمودة والاتّفاق».Baháʼu'lláh (1976). Gleanings from the Writings of Baháʼu'lláh. Wilmette, Illinois, USA: Baháʼí Publishing Trust. ISBN 0-87743-187-6.مكتوب فى الكتب البهائية إنه بما ان الجنس البشري هو وحدة عضوية موحدة، فجميع الناس عندهم نفس القدرات الأساسية، و إن الاختلافات الظاهرية، زي لون الجلد، بتعتبر سطحية، وما تخليش مجموعةً عرقية متفوقة على مجموعة تانية، لان فيها نعمة تنوع الجنس البشري.

تدور العلم والدين

الانسجام بين العلم والدين هو واحد من المبادئ الأساسية للبهائيين. الكتابات البهائية مافيهاش اللي بيقول إن العلم والدين متناقضين أو ضد بعض، ولكنها بتأكد الانسجام الأساسي بين الاتنين. توضح كتابات بهاء الله ان الحقيقة واحدة، وان العلم والدين وسيلتين لمعرفة الحقيقة وفهمها. فى وجهة نظر البهائيين، الواحد مفروض يرجع للعلم والدين عشان يفهم الحقيقة. فالدين والعلم مصدرين للمعرفة وكل واحد منهم بيلعب دور مكمل للتاني، وبيساعدوا فى تحقيق تقدم الحضارة.

أكد عبد البهاء ان العلم من غير الدين بيؤدي للمادية البحتة، والدين من غير العلم بيؤدي للخرافات؛ وكمان أكد على ان قوة التفكير والتحليل مطلوبة عشان نفهم حقائق الدين. وعاتب عبد البهاء على الحضارات اللي قايمة بس على المعتقدات المادية وقال بأنها حتأدي لمشاكل أخلاقية وتنهار فى النهاية.

التعليم العام الإلزامي

في الكتابات البهائية فيه تركيز كبير قوي على أهمية التعليم، وبيعتبر التعليم واحد من العوامل الرئيسية فى التطور الروحي والمادي للفرد والمجتمع. كتابات بهاء الله بتقول ان عن طريق التعليم بيحصل تنمية قدرات الأفراد وصقل مواهبهم. وبيعتبر تعليم الأطفال واحد من الواجبات الرئيسية للوالدين فى الدين البهائي فهو إلزاميٌ ولا ممكن التهاون فيه، مع التركيز بشكلٍ خاصٍ على تعليم البنات لانهم كأمهات حيربوا الجيل الواعد فى المستقبل.

وتعاليم بهاء الله بتأكد على ضرورة التربية الروحية والأخلاقية بجانب التعليم الإنساني يعني اكتساب المعرفة وتعلم الفنون والحرف. كتب بهاء الله ان القدرات الروحية لكل فرد مش ممكن تتحقق من غير التعليم الروحي، وعشان كدا يحتاج الأطفال للتعليم الروحي الديني من وهم صغيرين. والغرض من التعليم هو تمكين الأفراد لخدمة المجتمع. وبتشجيع وتوجيه من عبد البهاء ابتدى البهائيين فى إنشاء مدارس جديدة للبنات والولاد فى إيران فى أواخر القرن 19، واستقبلوا فيها كل الناس بصرف النظر عن الدين أو الجنس، وكان من أهم الحاجات فى المدارس دي تعليم التلاميذ العلوم والفنون الحديثة مع المبادئ الأخلاقية.

القضاء على الفقر المدقع والثراء المفرط

بتأكد كتابات بهاء الله على الترابط بين الأفراد كجزءٍ من مجتمعٍ واحد، وبتأكد التعاليم البهائية كمان على  ضرورة القضاء على الفقر الشديد والثروة الهائلة عشان يتحقق توازن فى العيله البشرية وبناء مجتمعٍ عالميٍ بيقوم على أسس المحبة والسلام والعدالة. فكرة ان يكون فيه دعم توحيد الثروة وتحقيق المساواة الاقتصادية الكاملة بين الناس زي ما أكدت عليها الشيوعية ماحصلتش. فباعتقاد البهائيين التوحيد دا مستحيلٌ وبيضر بالمجتمع الإنساني. وضح عبد البهاء ان الفقر والثراء الزايد عن اللزوم مش مسموح بيهم فى مجتمعٍ عنده رحمة، عشان الفقر بيضعف معنويات الناس والثراء الزايد عن اللزوم بيزيد هموم الناس. فالثروة فى حد ذاتها مش شر، وممكن استخدامها فى الخير ورخاء التانيين. ذكر بهاء الله فى «الكلمات المكنونة» أنهلازمعلى الأغنياء رعاية الفقرا، فالفقرا أمانةٌ إلهيةٌ.

بهاء الله وعبد البهاء قالوا ان للقضاء على الفقر الشديد والثراء الأزيد من اللازم، لازم له تمهيد أنظمة اقتصادية مناسبة وبرضه تعزيز الاحساس بالمسؤولية والاهتمام الاجتماعي عند الأفراد. البهائيين بيعتقدوا بإنلازمصرف الموارد المادية للمجتمع البشري على المدى الطويل عشان راحة ورفاهية عامة الناس، ومش المصالح قصيرة الأجل واللي بتقتصر على أقلية معينة، والمفروض استبدال ثقافة المنافسة والاستهلاك والجشع بالمشاركة والتعاون والخدمة. وبتأكد التعاليم البهائية على الشغل بروح الخدمة، وعدم التأثر بالماديات، والالتزام بالصفات الأخلاقية كالصدق والنزاهة والجدارة بالثقة فى ممارسة الأنشطة الاقتصادية. ومن الأحكام اللي بتساعد على تحقيق التوازن بين الأولويات المادية والأساسية هو حكم حقوق الله، واللي فيه بيتبرع الفرد البهائي بــ 19% من دخله فى السنة لإنفاقها على الصالح العام بعد طبعا ما يشيل مصاريفه الأساسية على جنب.

وجود لغة عالمية مشتركة

ترى التعاليم البهائية ضرورة تطوير لغة التواصل بين الشعوب فى كل أنحاء العالم كجزءٍ حيويٍ للوصول لوحدة العالم وتحقيق السلام. صرّح بهاء الله أن عدم وجود لغةٍ مشتركةٍ هو عائقٌ رئيسيٌ قدام الوحدة العالمية علشان نقص التواصل بين الشعوب من مختلف اللغات بيضعف الجهود المبذولة لتحقيق السلام العالمي وبيسبب سوء الفهم؛ وشحع على ان العالم يختار لغة مساعدة يتم تدريسها فى المدارس مع اللغة الأم، عشان يتمكن الناس من انهم يفهموا بعض. وقال برضه ان لغاية ما يتم اعتماد لغة مساعدة عالمى، فالوحدة الكاملة فى العالم مش حتحصل.

أكد بهاء الله بشدة على إنه ماينفعش نهمل اللغة التانية المساعدة للغات الأصيلة الموجودة فى الثقافات المختلفة فى العالم، و إن مفهوم الوحدة فى التنوع لازم يتطبق على اللغات برضه. التعاليم البهائية بتقول إن التناغم الثقافي ماشي مع الوحدة، و إنه فى الوقت الحالي من تاريخ البشريةلازماحتضان التنوع الثقافي عشان الإنسانية بتغنيها الثقافات المختلفة الموجود أساساً فى كل أنحاء العالم. وبتقول التعاليم البهائية برضه إن وجود لغة تانية مساعدة فى كل العالم حتخفف التعصب لما يكون فيه ناس شايفين إن لغتهم هم بس هيا الأحسن عشان مافيش غيرها، فلما يكون فيه لغة تانية، الأقليات حيحسوا إن ليهم وجود فى المجتمع؛ وبكدا تبقى ثقافات الأقليات عايشة معاهم ومعانا.

تأسيس السلام العالمي

المبدأ الأساسي فى تعاليم بهاء الله بيقول إن عالم الإنسان واحد، و إن عصر السلام والوحدة اللي وعدت به الأديان السماوية بقى دلوقت ممكن. وعشان كدا، كتير من تعاليم بهاء الله بتشجع أهل العالم على ضرورة زيادة وعيهم وضميرهم وتفكيرهم ويكون فيها معايير أرقى وطرق أسمى فى السلوك الإنساني. التعاليم البهائية بتشجع التحول الفردى والاجتماعي على أساس دراسة وتطبيق المبادئ الأخلاقية والقيم الروحية. وعشان دا يحصل بيحاول البهائيين التعرف على المبادئ الأساسية لمجتمعٍ سلميٍ متناغم، ويلاقوا طرقٍ عملية لتطبيق المبادئ دي ومشاركتها مع كل الناس.

فتحقيق السلام العالمي هو واحد من أهداف البهائيين الأساسية، وفيه دعوة للبشرية لقبول مبدأ وحدة الجنس البشري و إنهاء الصراعات والحروب فى كل العالم، ودا عن طريق الشغل المشترك اللي بيقوم على قبول مبدأ الوحدة فى التنوع، ومساواة البشر، والعدالة، والمساواة بين الجنسين، على المستويين المحلي والدولي. المبادئ التانية اللي بيربطها البهائيين بتحقيق السلام العالمي بتشمل العدالة الاقتصادية، والقضاء على الفقر المدقع والثراء المفرط، والقضاء على كل أشكال التحيزات والتعصبات، والتعليم العام الإلزامي، وبرضه التوافق بين العلم والدين، واختيار لغة عالمية واحدة يتعلمها الجميع بالإضافة للغتهم الأم لتسهيل التواصل الدولي.

بعض الأحكام البهائية 
بحسب الاعتقادات البهائية، بتتكون الأحكام من ركنين ما يستغنوش عن بعض؛ ركن منهم الأحكام الأخلاقية اللي مابتتغيرش بمرور الوقت، وبتكون مشتركةً بين الأديان كلها؛ زي الدعوة ل الصدق والنزاهة وعدم الغيبة والافتراء وغيرها. أما الركن التاني، بيشمل الأحكام اللي بتهدف ل تنظيم الحياة الاجتماعية، واللي بيتغير بعضها بمرور الوقت، زي الأحكام اللي ليها علاقة بالجواز وتقسيم الميراث  والدفن وغيرها. ومع ان ان كتير من الأحكام اللي مكتوبة فى «الكتاب الأقدس» ممكن تطبيقها فى المجتمع الحديث، إلا إن الشرايع دي حتظهر وتتكشّف تدريجى بتطور البشرية. فيه كمان الأحكام الشخصية زي الصوم والصلاة والحج وغيرها، اللى رغم إنها فرض على الجميع، ولكنها تُعتبر واجباتٍ شخصية، ومافيش حد ليه حقٌ فى المساءلة فى تطبيقها. بهاء الله مابيعتبرش الأحكام حكمًا، أو إطار عقابى بغرض تنفيذ الحكم أو العقوبة، لكن بتعتبر الأحكام جزء أساسي من تقدم الإنسان الروحي ودليل سلوكه العرفاني.

في كتابات بهاء الله، مابتكونش الأحكام والحدود مجموعة من الأوامر والنواهي اللي مفروض تتعمل عشان خايفين  من العقاب الإلهي، أو طمعانين فى الثواب والنعيم الأبدي، أو شكل جزائي لتنفيذ الحكم أو العقوبة، و إنما بيعتبر بهاء الله الأحكام والوصايا جزء ماينفصلش من التقدم الروحي للإنسان. ببيّن بهاء الله إن الأحكام والحدود هيا الأساس اللي بيتبني عليه المجتمع الإنساني كله ومن غيرها يستحيل قيام النظام، و إذا انعدم النظام مش ممكن نلاقي شكل يجمع جواه النشاطات الروحية والثقافية والعلمية والفكرية اللي بيعتمد عليها تطور الشئون الإنسانية المتداخلة. وزي ما بينهار سقف مبنىً عالي بسبب تجاهل القوانين الهندسية والفيزيائية للكون، فكمان عدم الالتزام بالقوانين الروحية اللي بتحكم الكون بتضر بالإنسان روحى. وبكدا، بتساعد الأحكام الدينية الإنسان على ان يكون فيه توازن فى حياته مع القوانين الروحية اللي بتحكم العالم والكون.

في الاعتقادات البهائية، فى الغالب  بنلاقي الوصايا مش فى شكل تعليماتٍ محددة لمواقف مختلفة و إنما فى شكل مبادئ عامة، واللي بتنطبق فى كتير من الحالات على الفرد زي ما هو شايفها مناسبة فى حياته وفي كل موقف. فالأحكام البهائية مابتذكرش جوانب كتير من الحياة. وفي بعض الحالات، بيتقال صراحةً إن مسألة معينة هيا مسألة اختيارٍ فرديٍ ومش حكم إلهي. وفيه برضه تركيز عام قوي على وعي الفرد وفهمه وعقلانيته عن كيفية تطبيق بعض الأحكام الاجتماعية البهائية واللي بتتطبق دلوقتى. بهاء الله بيقول فى كتاباته إن على الأفراد تطبيق الأحكام وهم مبسطوطين، والمفروض تكون جاية من حب الإنسان لخالقه. ومافيش حد وصي على حد أو مسئول عن الإشراف على تنفيذ الأحكام على التانيين، فحسب التعاليم البهائية، الفرد مسؤول قدام ربنا بس، وكل واحد مسؤول عن تحسين وتأديب سلوكه وأفعاله. ومافيش فى البهائية رجال دينٍ أو علماء دينٍ بيطلّعوا او يصدروا تفسير الأحكام الإلهية. ومع كل دا، ففي أساس الجامعة البهائية، فيه المجالس المنتخبة، مش الأفراد، اللي بتروح ليهم إدارة شئون البهائيين وتنظيمها، واللي يرأسها بيت العدل الأعظم.

بتستند الأحكام البهائية ل كتابات بهاء الله المكتوبة والمدوّنة، زي الكتاب الأقدس وملحقاته،  مع تفسيرات عبد البهاء، وشوقي أفندي، والأحكام الموضوعة على ايد بيت العدل الأعظم. ومش ممكن بأي حالٍ من الأحوال اعتبار الحكايات الشخصية والروايات الشفوية عن حياة بهاء الله أو غيره من اللي عاشوا معاه أساس لتقرير الأحكام.

طبق للتوجه دا، قام شوقي أفندي ومن بعده بيت العدل الأعظم تدريجى بتعريف وتطبيق حدود وأحكام «الكتاب الأقدس»، ودا حسب نمو وبلوغ الجامعة البهائية. وفيما يلي بعض الأحكام اللى وردت فى الكتاب الأقدس:

 الصلاة (ثلاث صلوات كبرى وصغرى ووسطى، وأى صلاة تغني عن التانيه. والصلاة فردية ولا توجد صلاة جماعية إلا على الموتى بس.)
 الدعاء والمناجاة وقراءة الآيات الإلهية
 الصيام (شهر الصيام 19 يوم من أول العلاء (2مارس) ليوم19 مارس ويوافق عيد النوروز الّذي يحتفل به مباشرة بعد ختام الصّيام.)
 الجواز
 الطلاق
 الدفن
 الطهارة والنظافة
 التعايش مع كل شعوب العالم بالروح والريحان
 جوانب الحياة الشخصية
 العفة والتقديس فى كل الأمور
 مشرق الأذكار – دار العبادة البهائي
 إطاعة الحكومة واجبةٌ فى كل الأمور إلا فيما يخالف العقيدة
 عدم التدخل فى الأمور السياسية أو الانضمام ل الأحزاب
 ضرورة المشورة
 أحكامٌ تانيه

العهد والميثاق والحفاظ على وحدة الجامعة البهائية 
أسس بهاء الله مبدأ العهد والميثاق للحفاظ على وحدة المجتمع البهائي، ومنع التحزب والانقسام. حسب  لده المبدأ، حدّد كيفية استمرار عملية الهداية وولاية الأمر  ومن يخلفها من بعده، وتبيين وتفسير كتاباته بتعليمات جلية واضحةٍ ومكتوبةٍ. حسب  لده المبدأ، عهد بهاء الله فى وصيته الخطية المعروفة بـ "كتابُ عهدي" بالهداية ل ابنه الأرشد عبدالبهاء، بعدين طبق لـ ألواح الوصايا لـ عبدالبهاء أُسندت المسؤولية دي ل شوقي أفندي، حفيد عبدالبهاء. وأخيرًا، زي ما قرر بهاء الله، تم انتقال المسؤولية ل بيت العدل الأعظم. ألغى بهاء الله طبقة رجال الدين فى الدين البهائي؛ وعهد بإدارة شؤون المجتمع ل نظامٍ يتألف من المؤسسات المنتخبة، على رأسها بيت العدل الأعظم، اللي بيعمل على أساس اتخاذ القرار الجماعي والمشورة. مبادئ النظام دا مدونة فى الكتابات البهائية؛ فقد سن أحكامه بهاء الله، ورسم معالمه عبد البهاء، ووضع تفاصيله موضع التنفيذ شوقي افندي؛ والنظام دا معروف بأكمله بـ النظم الإداري البديع.

عشان أهمية العهد والميثاق فى البهائية وتجنب الانشقاق فى الدين، تم توثيق نقل السلطة بشكلٍ واضحٍ جدًا فى الدين البهائية، وعشان كدا مافيش أساساً طوايف فى الدين البهائي.

اعياد البهائيين

الايام المقدسة عند البهائيين

الاضطهاد 

البهائيين اتعرضوا لكل انواع و اشكال التعذيب و القتل و الاضطهاد من اول السنين الاولانية للدعوة سواء فى ايران او فى بقية الدول اللى فيها اغلبية مسلمة.

البهائيين فى مصر 

فى مصر البهائيين بيواجهو حملة شرسة فى التلفزيون و الصحافة بتتهمهم بالكفر واباحة الزنا و خلافة. من 2000 لـ ابريل 2009, الحكومة المصرية كانت بترفض اصدار بطاقات شخصية او شهادات ميلاد او حتا قسيمة جواز للبهائيين المصريين, لكن من 19 مارس 2009, بقى مسموح اصدار الوثايق الثبوتيه زى شهادات الميلاد و بطايق الرقم القومى وغيرها لأتباع الديانات اللى الدوله مابتعترفش بيها رسمياً.

الحكومة المصرية بترفض اصدار بطاقات شخصية او شهادات ميلاد او حتا قسيمة جواز للبهائيين المصريين, وده علشان الازهر فى مصر عمل فتوى فى الستينات, ايام حكم جمال عبد الناصر, ان الدين البهائى ميعتبرش دين و مش معترف بيه.

سنه 1975 المحكمه العليا فى مصر منعت كل نشاطات البهائيين فى مصر وقالت ان مصر بلد اسلامى و بتعترف بالمسيحيه و اليهوديه بس.

سنه 1985 حكومة مصر قبضت على 48 واحد بهائى وكان كبيرهم واحد فنان اسمه "حسين بيكار" و قال انه كان بيشتغل لحساب بيت العدل فى اسرائي علشان يكون مسئول عن اماكن عباده البهائيين.

فى اغسطس 2009 قررت مصر, بناء على حكم للقضاء المصرى, اصدار بطاقات شخصيه للبهائيين. و اعتبر البهائيين الخطوه دى شىء ايجابى.

شوف
الكتاب الاقدس
 الكلمات المكنونه
كتاب الايقان
بهائيه

بهائيين مصريين 
 حسين بيكار
 باسمة محمد موسى
 نبيل مصطفى
 رؤوف هندى

مصادر

مصادر 
 http://www.bahai.org/
 https://bahaieg.org/ (الموقع الرسمي للبهائيين فى مصر)
 http://weekly.ahram.org.eg/2006/794/eg6.htm 
 http://www.alarabiya.net/articles/2006/03/16/22014.html

دين بهائى
ديانات ابراهيميه
اديان
بهائيه